送前歙黟楚□□五首  其五
作者：方回
朝代：宋

paragraphs: 儒者書隠公，昔持浙西節。
按一青溪令，聞者膽爲裂。
先聲到江東，庶亦有旌別。
似聞復留中，駸駸管喉舌。
君可持我詩，叩門細自列。
貪吏劇百巧，廉吏抱一拙。
拙廉名弗彰，巧貪位深竊。
何啻萬蚊虻，日咂生民血。
我老死已近，分甘糧欲絕。
此公能薦君，長鬣幸未雪。